title: 2005/553/EY: Euroopan parlamentin päätös, tehty 12 päivänä huhtikuuta 2005, kuudennen, seitsemännen, kahdeksannen ja yhdeksännen Euroopan kehitysrahaston tilien tarkastamisesta ja hyväksymisestä varainhoitovuodelta 2003

text:
               27.7.2005

               FI

               Euroopan unionin virallinen lehti

               L 196/152

      EUROOPAN PARLAMENTIN PÄÄTÖS,
   tehty 12 päivänä huhtikuuta 2005,
   kuudennen, seitsemännen, kahdeksannen ja yhdeksännen Euroopan kehitysrahaston tilien tarkastamisesta ja hyväksymisestä varainhoitovuodelta 2003
   (2005/553/EY)
   EUROOPAN PARLAMENTTI, joka
   ottaa huomioon komission kertomuksen vuoden 2002 vastuuvapausmenettelyn seurannasta (KOM(2004) 0648 – C6-0126/2004),
   ottaa huomioon kuudennen, seitsemännen, kahdeksannen ja yhdeksännen Euroopan kehitysrahaston taseet ja tulostilit varainhoitovuodelta 2003 (KOM(2004) 0667 – C6-0165/2004),
   ottaa huomioon kuudennen, seitsemännen, kahdeksannen ja yhdeksännen Euroopan kehitysrahaston varainhallintoa koskevan selvityksen varainhoitovuodelta 2003 (SEC(2004) 1271),
   ottaa huomioon tilintarkastustuomioistuimen vuotta 2003 koskevan kertomuksen kuudenteen, seitsemänteen, kahdeksanteen ja yhdeksänteen Euroopan kehitysrahastoon (EKR) liittyvistä toimista ja toimielinten vastaukset (1),
   ottaa huomioon tilintarkastustuomioistuimen esittämän tarkastuslausuman Euroopan kehitysrahastoista (2),
   ottaa huomioon neuvoston 8. maaliskuuta 2005 antamat suositukset (6865/2005 – C6-0078/2005, 6866/2005 – C6-0079/2005, 6867/2005 – C6-0080/2005, 6868/2005 – C6-0081/2005),
   ottaa huomioon neljännen AKT–EY-yleissopimuksen toisen rahoituspöytäkirjan mukaisesta yhteisön tukien rahoituksesta ja hoidosta 20. joulukuuta 1995 tehdyn neuvostossa kokoontuneiden jäsenvaltioiden hallitusten edustajien sisäisen sopimuksen 33 artiklan (3),
   ottaa huomioon neuvostossa kokoontuneiden jäsenvaltioiden hallitusten edustajien välillä 18. syyskuuta 2000 tehdyn ja Cotonoussa Beninissä 23. kesäkuuta 2000 allekirjoitetun Afrikan, Karibian ja Tyynenmeren valtioiden ryhmän sekä Euroopan yhteisön ja sen jäsenvaltioiden välisen kumppanuussopimuksen rahoituspöytäkirjan mukaista yhteisön tukien rahoitusta ja hoitoa sekä taloudellisen avun jakamista EY:n perustamissopimuksen neljännessä osassa tarkoitetuille merentakaisille maille ja alueille koskevan sisäisen sopimuksen 32 artiklan (4),
   ottaa huomioon 16. kesäkuuta 1998 annetun, neljänteen AKT–EY-yleissopimukseen perustuvaan kehitysrahoitusyhteistyöhön sovellettavan varainhoitoasetuksen 74 artiklan (5),
   ottaa huomioon 27. maaliskuuta 2003 annetun yhdeksänteen Euroopan kehitysrahastoon sovellettavan varainhoitoasetuksen 119 artiklan (6),
   ottaa huomioon työjärjestyksen 70 artiklan ja 71 artiklan kolmannen luetelmakohdan sekä liitteen V,
   ottaa huomioon talousarvion valvontavaliokunnan mietinnön ja kehitysyhteistyövaliokunnan lausunnon (A6-0069/2005),

               1.

               panee merkille, että kuudennen, seitsemännen, kahdeksannen ja yhdeksännen Euroopan kehitysrahaston taloudellinen tilanne oli 31. joulukuuta 2003 seuraava:
               Taulukko – EKR:jen varojen kokonaiskäyttö 31. joulukuuta 2003

                           (miljoonaa euroa)

                              Tilanne vuoden 2002 lopussa

                              Talousarvioin toteuttaminen varainhoitovuonna 2003

                              Tilanne vuoden 2003 lopussa

                           Kokonais-määrä

                           Toteuttamisaste, % (9)

                           6. EKR

                           7. EKR

                           8. EKR (10)

                           9. EKR (11)

                           Kokonais-määrä (11)

                           6. EKR

                           7. EKR

                           8. EKR (10)

                           9. EKR (11)

                           Kokonais-määrä (11)

                           Toteuttamisaste, % (9)

                              A – VARAT
                               (7)

                              32 840,4

                           – 357,5

                           – 585,6

                           – 1 736,7

                           15 493,1

                              12 813,3

                              7 471,6

                              10 926,1

                              11 762,9

                              15 493,1

                              45 653,7

                           B – KÄYTTÖ

                                          1.

                                       Rahoitussitoumukset

                              29 921,2

                              91,1

                              – 13,1

                              – 2,6

                              255,1

                              3 522,4

                              3 761,8

                              7 471,6

                              10 926,1

                              11 762,9

                              3 522,4

                              33 683,0

                              73,8

                                          2.

                                       Yksittäiset oikeudelliset sitoumukset

                              24 824,2

                              75,6

                              30,7

                              311,7

                              1 406,6

                              1 133,7

                              2 882,7

                              7 349,6

                              10 297,1

                              8 926,5

                              1 133,7

                              27 706,9

                              60,7

                                          3.

                                       Maksut
                                        (8)

                              21 536,4

                              65,6

                              47,0

                              486,2

                              1 559,6

                              281,7

                              2 374,5

                              7 282,1

                              9 718,6

                              6 628,5

                              281,7

                              23 910,9

                              52,4

                              C – Maksamatta (B1–B3)

                              8 384,8

                              25,5

                              189,5

                              1 207,5

                              5 134,4

                              3 240,7

                              9 772,1

                              21,4

                              D – Käytettävissä olevat varat (A–B1)

                              2 919,2

                              8,9

                              0,0

                              0,0

                              0,0

                              11 970,7

                              11 970,7

                              26,2

                              Lähde: Tilintarkastustuomioistuin, vuosikertomus varainhoitovuodelta 2003

               2.

               hyväksyy kuudennen, seitsemännen, kahdeksannen ja yhdeksännen Euroopan kehitysrahaston varainhoitovuoden 2003 talousarvion toteuttamiseen liittyvien tilien päättämisen;

               3.

               kehottaa puhemiestä välittämään tämän päätöksen ja siihen liitetyn päätöslauselman komissiolle, neuvostolle, tilintarkastustuomioistuimelle ja Euroopan investointipankille sekä julkaisemaan ne Euroopan unionin virallisessa lehdessä (L-sarja).

            Puhemies

         Josep BORRELL FONTELLES

            Pääsihteeri

         Julian PRIESTLEY

      (1)  EUVL C 293, 30.11.2004, s. 315.

      (2)  EUVL C 293, 30.11.2004, s. 327.

      (3)  EYVL L 156, 29.5.1998, s. 108.

      (4)  EYVL L 317, 15.12.2000, s. 355.

      (5)  EYVL L 191, 7.7.1998, s. 53.

      (6)  EUVL L 83, 1.4.2003, s. 1.

      (7)  6., 7., 8. ja 9. EKR:n alkuperäiset määrärahat, korot, muut varat ja siirrot edeltävistä EKR:ista.

      (8)  Maksuihin sisältyvät Stabex-siirrot (7. EKR 104 miljoonaa euroa ja 8. EKR 87 miljoonaa euroa: yhteensä 191 miljoonaa euroa.

      (9)  Prosentuaalisena osuutena varoista.

      (10)  Josta 732,9 miljoonan euron määrä rahoitussitoumuksia, 347,4 miljoonan euron määrä yksittäisiä oikeudellisia sitoumuksia ja 97,7 miljoonan euron määrä maksuja, jotka perustuvat Cotonoun sopimuksen soveltamiseen ennakolta.

      (11)  Huom. Vertailun helpottamiseksi edellisiin varainhoitovuosiin nähden luvut sisältävät EIP:n nykyään autonomisesti hallinnoimat toimet (määrärahat 2 245 miljoonaa euroa, rahoitussitoumukset 366 miljoonaa euroa, yksittäiset oikeudelliset sitoumukset 140 miljoonaa euroa, maksut 4 miljoonaa euroa)

      Lähde: Tilintarkastustuomioistuin, vuosikertomus varainhoitovuodelta 2003

         EUROOPAN PARLAMENTIN PÄÄTÖSLAUSELMA,
      joka sisältää huomautukset, jotka ovat erottamaton osa päätöstä vastuuvapauden myöntämisestä komissiolle kuudennen, seitsemännen, kahdeksannen ja yhdeksännen Euroopan kehitysrahaston talousarvion toteuttamisesta varainhoitovuonna 2003
      EUROOPAN PARLAMENTTI, joka
      ottaa huomioon komission kertomuksen vuoden 2002 vastuuvapausmenettelyn seurannasta (KOM(2004) 0648 – C6-0126/2004),
      ottaa huomioon kuudennen, seitsemännen, kahdeksannen ja yhdeksännen Euroopan kehitysrahaston taseet ja tulostilit varainhoitovuodelta 2003 (KOM(2004) 0667 – C6-0165/2004),
      ottaa huomioon tilintarkastustuomioistuimen vuotta 2003 koskevan kertomuksen kuudenteen, seitsemänteen, kahdeksanteen ja yhdeksänteen Euroopan kehitysrahastoon liittyvistä toimista ja toimielinten vastaukset (1),
      ottaa huomioon tilintarkastustuomioistuimen esittämän tarkastuslausuman Euroopan kehitysrahastoista (2),
      ottaa huomioon 1. maaliskuuta 2001 antamansa päätöslauselman komission tiedonannosta neuvostolle ja Euroopan parlamentille Euroopan yhteisön kehitysyhteistyöpolitiikasta (3),
      ottaa huomioon 22. huhtikuuta 2004 antamansa päätöslauselman komission tiedonannosta neuvostolle ja Euroopan parlamentille – Yhteisen tulevaisuuden rakentaminen – Politiikan haasteet ja rahoitusmahdollisuudet laajentuneessa unionissa 2007–2013 (4),
      ottaa huomioon yhteistyötoimisto EuropeAidin toimintakertomuksen 2003,
      ottaa huomioon komission vuosikertomuksen 2004 neuvostolle ja Euroopan parlamentille EY:n kehitysyhteistyöpolitiikasta ja ulkomaanavusta (KOM(2004) 0536),
      ottaa huomioon neuvoston 8. maaliskuuta 2005 antamat suositukset (6865/2005 – C6-0078/2005, 6866/2005 – C6-0079/2005, 6867/2005 – C6-0080/2005, 6868/2005 – C6-0081/2005),
      ottaa huomioon neljännen AKT–EY-yleissopimuksen toisen rahoituspöytäkirjan mukaisesta yhteisön tukien rahoituksesta ja hoidosta 20. joulukuuta 1995 tehdyn neuvostossa kokoontuneiden jäsenvaltioiden hallitusten edustajien sisäisen sopimuksen 33 artiklan (5),
      ottaa huomioon neuvostossa kokoontuneiden jäsenvaltioiden hallitusten edustajien välillä 18. syyskuuta 2000 tehdyn ja Cotonoussa Beninissä 23. kesäkuuta 2000 allekirjoitetun Afrikan, Karibian ja Tyynenmeren valtioiden ryhmän sekä Euroopan yhteisön ja sen jäsenvaltioiden välisen kumppanuussopimuksen rahoituspöytäkirjan mukaista yhteisön tukien rahoitusta ja hoitoa sekä taloudellisen avun jakamista EY:n perustamissopimuksen neljännessä osassa tarkoitetuille merentakaisille maille ja alueille koskevan sisäisen sopimuksen 32 artiklan (6),
      ottaa huomioon 16. kesäkuuta 1998 annetun, neljänteen AKT–EY-yleissopimukseen perustuvaan kehitysrahoitusyhteistyöhön sovellettavan varainhoitoasetuksen 74 artiklan (7),
      ottaa huomioon 27. maaliskuuta 2003 annetun yhdeksänteen Euroopan kehitysrahastoon sovellettavan varainhoitoasetuksen 119 ja 120 artiklan (8),
      ottaa huomioon työjärjestyksen 70 artiklan ja 71 artiklan kolmannen luetelmakohdan sekä liitteen V,
      ottaa huomioon talousarvion valvontavaliokunnan mietinnön ja kehitysyhteistyövaliokunnan lausunnon (A6-0069/2005),

                  A.

                  ottaa huomioon, että 27. maaliskuuta 2003 annetun varainhoitoasetuksen 119 artiklassa vaaditaan, että komissio pyrkii kaikin tavoin toimimaan vastuuvapauden myöntämistä koskevaan päätökseen liitettyjen huomautusten mukaisesti ja antaa Euroopan parlamentin pyynnöstä selvityksen toimenpiteistä, jotka on toteutettu näiden huomautusten perusteella,

                  B.

                  ottaa huomioon, että EY:n ulkomaanavun hallinnon uudistus käynnistettiin toukokuussa 2000 (9) ja että EY:n kehitysyhteistyöpolitiikan uudistus käynnistettiin marraskuussa 2000 (10),

                  C.

                  ottaa huomioon, että Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välinen Cotonoussa 23. kesäkuuta 2000 allekirjoitettu kumppanuussopimus (Cotonoun sopimus) (11) tuli voimaan 1. huhtikuuta 2003,

            1.   katsoo, että kehitysyhteistyöpolitiikka on olennainen osa unionin ulkoisia toimia, joiden tavoitteena on kitkeä köyhyys vahvistamalla sosiaali-, koulutus- ja terveydenhuoltorakenteita, lisäämällä köyhien väestönosien tuotantokapasiteetteja ja takaamalla asianomaisille maille tukea, jotta ne voisivat kehittää paikallista kasvua ja potentiaalia; korostaa, että vuosituhannen kehitystavoitteiden saavuttaminen veisi pitkän askelen lähemmäs tätä päämäärää; katsoo, että EKR on tärkeä väline tämän politiikan toteuttamisessa AKT-maissa ja että sitä on tehostettava asettamalla etusijalle köyhyyden kitkemiseksi tarkoitetut toimet sekä nopeamman täytäntöönpanon ja suuremman avoimuuden, suuremman vastuullisuuden ja moitteettoman varainhoidon periaatteen noudattamisen avulla;
      2.   antaa tunnustuksen komission pyrkimyksille keskittyä kehitysyhteistyötoimissaan vuosituhannen kehitystavoitteisiin, joihin kuuluu kymmenen avainindikaattorin yksilöiminen; pitää myönteisenä näiden avainindikaattorien käyttämistä EKR:n väliarvioinnissa sen mittaamiseen, miten hyvin köyhyyden poistamisessa on edistytty; kehottaa komissiota tehostamaan toimiaan tämän hyväksi ja suosittaa, että 35 prosenttia Euroopan unionin kehitysyhteistyömenoista käytetään vuosituhannen kehitystavoitteiden toteuttamiseksi;
      3.   myöntää, että yhteisön avun vaikutusta vuosituhannen kehitystavoitteiden saavuttamisessa on vaikea mitata, kun rahoittajia on monia; pahoittelee, että komissio ei ole pyrkinyt luomaan asianmukaista järjestelmää vaikutuksen mittaamiseksi ja on täten rajoittunut vain mittaamaan kehitysmaiden edistymistä vuosituhannen kehitystavoitteiden saavuttamisessa; on pettynyt siihen, että komission vastaukset kehitysyhteistyövaliokunnan esittämään kyselyyn ovat erityisen epämääräisiä niiltä osin, mikä koskee vuosituhannen kehitystavoitteiden toteuttamista komission kehitysyhteistyötoimissa;
      4.   on tyytyväinen parannuksiin, joita komissio on tehnyt raportointijärjestelmäänsä, ja toteaa, että vuoden 2004 vuosikertomus EY:n kehitysyhteistyöpolitiikasta ja ulkomaanavusta (KOM(2004) 0536 ja SEC(2004) 1027) on laadultaan entisiä parempi;
      5.   päättää alkaa käydä vuosittain täysistuntokeskustelun komission vuosikertomuksesta EY:n kehitysyhteistyöpolitiikasta ja ulkomaanavusta;
      6.   pitää myönteisenä, että vuonna 2003 AKT-maille suunnatusta 4 079 miljoonan euron kokonaisrahoituksesta (EKR ja EU:n yleinen talousarvio) 33 prosenttia (1 346 miljoonaa euroa) oli sidottu sosiaalista infrastruktuuria ja palveluita varten; pitää valitettavana, että vain 62 miljoonaa euroa (1,5 %) osoitettiin perusopetukseen ja 212 miljoonaa euroa (5,2 %) perusterveydenhuoltoon; kehottaa komissiota lisäämään näiden alojen rahoitusta ja vaatii, että 20 prosenttia Euroopan unionin kehitysyhteistyömenoista käytetään peruskoulutukseen ja -terveydenhuoltoon kehitysmaissa;
      Kirjanpito

                  7.

                  panee merkille, että taseet ja tulostilit toimitettiin myöhään; panee merkille, että EKR:jen kirjanpidon uudistaminen saatettaneen päätökseen määräaikaan mennessä; odottaa komission kirjanpitäjien kertomusta komission kirjanpidon ja siis myös EKR:jen kirjanpidon tilanteesta 1. tammikuuta 2005; pyytää saada tietoja uuden integroidun atk-järjestelmän (ABAC-FED) uudistuksen etenemisestä;

                  8.

                  panee merkille, että vaikka tilintarkastustuomioistuin ei tarkasta eikä parlamentti valvo Euroopan investointipankin hallinnoimia EKR-varoja osana vastuuvapausmenettelyä, ne on konsolidoitu EKR:jen tulostileihin; katsoo, että avoimuus lisääntyisi, jos näistä varoista toimitettaisiin tietoja vastuuvapausviranomaiselle, joka on vastuussa EKR:jen tilinpäätösten hyväksymisestä;

            Tarkastuslausuma

                  9.

                  panee merkille, että lukuun ottamatta seuraaviin seikkoihin liittyviä ongelmia (12), tilintarkastustuomioistuin katsoo, että tilinpäätökset ja tulostilit antavat luotettavan kuvan kuudennen, seitsemännen, kahdeksannen ja yhdeksännen EKR:n tuloista ja menoista:

                              a)

                              EKR:n saamiset, joita ei ole kirjattu taseen 31. joulukuuta 2003 vastaavaa-puolelle (27,5 miljoonaa euroa);

                              b)

                              ennakkomaksut (400 miljoonaa euroa);

                              c)

                              Stabex-varat;

                              d)

                              taseeseen ei ole merkitty EIP:lle siirrettyjä varoja, jotka ovat jääneet käyttämättä (209 miljoonaa euroa);

                  10.

                  panee merkille tilintarkastustuomioistuimen näkemyksen, että yhteistyötoimisto EuropeAidin pääjohtajan olisi pitänyt esittää vuotuisessa toimintakertomuksessa varauma ja lausuma todettavista saamisista ja Stabex-varojen asianmukaisesta käytöstä, koska hänellä ei tuolloin ollut käytettävissään riittävästi tietoja perusteltujen päätelmien tekemiseksi;

                  11.

                  toteaa tilien perustana oleviin toimiin liittyen tilintarkastustuomioistuimen olevan sitä mieltä, että kyseisenä varainhoitovuonna tileihin kirjatut tulot, Euroopan kehitysrahastoille myönnetyt määrät sekä maksusitoumukset ja maksut ovat kaiken kaikkiaan lailliset ja asianmukaiset; toteaa, että tilintarkastustuomioistuimen päätelmät perustuvat valvontajärjestelmien analyysiin ja tiettyjen toimien tarkastuksiin sekä yhteistyötoimisto EuropeAidin pääjohtajan vuotuisen toimintakertomuksen ja lausuman tarkasteluun;

                  12.

                  kehottaa komissiota korjaamaan seuraavat tilintarkastustuomioistuimen toteamat puutteet valvontajärjestelmissä:

                              a)

                              sisäisen valvonnan standardien vaikutus on rajallinen, koska niiden soveltaminen lähetystöissä on sidottu hallinnon hajauttamisprosessiin, joka piti saada päätökseen vasta vuoden 2004 lopussa;

                              b)

                              toimintasuunnitelmia on edelleen sovellettava ja pantava entistä kokonaisvaltaisemmin täytäntöön erityisesti lähetystöjen tasolla, jotta valvontajärjestelmille luodaan vastaisuudessa tehokas toimintakehys;

                              c)

                              sopimusten tekoon ja maksuihin liittyvät valvontajärjestelmät on yleensä ottaen suunniteltu hyvin, mutta niiden täytäntöönpanoa on vielä syytä parantaa;

            Varainhallintoa koskeva selvitys

                  13.

                  panee merkille, että varainhallintoa koskeva selvitys toimitettiin myöhään; on erittäin tyytyväinen varainhallintoa koskevan selvityksen sisältämien tietojen määrään ja laatuun, myös tietoihin, joita parlamentti oli erityisesti pyytänyt vuoden 2002 vastuuvapaussuosituksessaan; pyytää komissiota parantamaan tätä selvitystä vielä entisestään erityisesti siten, että sen perusteella voitaisiin vertailla hankkeisiin kanavoituja määriä, talousarviotukea ja muuta kuin ohjelmoitavaa apua yhdeksännen EKR:n yhteydessä verrattuna aikaisempiin EKR:hin, ja näin saataisiin yleiskuva EKR:jen hallintokustannuksista;

            Vastuu

                  14.

                  toteaa, että vaikka EKR-politiikka kuuluu kehitysyhteistyöstä ja humanitaarisesta avusta vastaavan komission jäsenen vastuulle, ulkosuhteista ja Euroopan naapuruuspolitiikasta vastaava komission jäsen vastaa kaikista yleiseen politiikkaan ja hallintoon kuuluvista asioista, jotka koskevat EKR:n täytäntöönpanosta huolehtivan EuropeAidin toimintaa; toteaa, että kehitysyhteistyöstä ja humanitaarisesta avusta vastaavalla komission jäsenellä on valta tehdä EKR:oon ja niihin budjettikohtiin liittyviä päätöksiä, jotka kuuluvat hänen vastuulleen; haluaa vakuuttua siitä, että tämän ”valtuutuksen” myötä kehitysyhteistyöstä ja humanitaarisesta avusta vastaava komission jäsen voi ottaa täyden poliittisen vastuun EKR:n varoin ja kehitysyhteistyön toimintalohkosta EuropeAidin kautta rahoitettujen ohjelmien täytäntöönpanosta silloin, kun EuropeAid raportoi asioista ulkosuhteista ja Euroopan naapuruuspolitiikasta vastaavalle komission jäsenelle; on edelleen huolestunut siitä, että jos vastuunjako on epäselvä, voi syntyä epätietoisuutta siitä, kuka on vastuussa EKR:sta;

            Toteutus ja maksamatta oleva määrä

                  15.

                  pitää myönteisenä, että talousarvion toteutusaste nousi vuonna 2003; panee kuitenkin merkille, että yhdeksännen Euroopan kehitysrahaston käyttöönoton ja uusien varojen nopean sitomisen seurauksena käyttämättä jääneiden varojen määrä (reste à liquider eli RAL) kasvoi yli 1 000 miljoonalla eurolla 8 385 miljoonasta eurosta (vuoden 2002 lopussa) 9 410 miljoonaan euroon (vuoden 2003 lopussa); pitää tätä tasoa aivan liian korkeana ja kehottaa komissiota vauhdittamaan EKR-varoista rahoitettavan avun maksamista;

                  16.

                  huomauttaa, että vaikka nopeampi toteutus onkin toivottavaa, yksin sen perusteella ei voida päätellä, että EKR:n tulos on parantunut – myös tavoitteet on saavutettava paremmin; panee merkille, että varainhallintoa koskevassa selvityksessä on vertailtu tavoitteita ja saavutuksia, mutta pyytää komissiota paneutumaan entistä enemmän mitattavissa olevien tavoitteiden asettamiseen, kuten varainhoitoasetuksessa esitetään;

                  17.

                  panee merkille, että eräät jäsenvaltiot eivät maksaneet täyttä maksuosuuttaan vuonna 2003, mikä yhdessä terveysrahastoon (Global Health Fund) suoritetun maksun kanssa aiheutti sen, että komissiolta loppuivat varat ja sen oli lykättävä maksuja; kehottaa jäsenvaltioita noudattamaan EKR-maksuosuuksia koskevia oikeudellisia velvoitteitaan;

            Talousarviotuki

                  18.

                  panee merkille talousarviotuen yhä kasvavan merkityksen (390 miljoonaa euroa 19 AKT-valtiossa vuonna 2003); myöntää, että talousarviotuki voi myötävaikuttaa tehokkaasti köyhyyden vähentämistavoitteiden saavuttamiseen ja julkisen taloushallinnon parantamiseen tuensaajamaissa varsinkin vahvistamalla niiden tunnetta hankkeiden paikallisesta omistajuudesta; korostaa ”muuttuvien erien lähestymistavan” merkitystä; kehottaa komissiota kehittämään välineitään, joilla arvioidaan talousuudistuksia ja julkistalouden hoidon laatua, jotka ovat talousarviotuen saamisen edellytyksiä;

                  19.

                  ymmärtää, että kun talousarviotukivarat on maksettu AKT-valtiolle, niitä käytetään ja valvotaan kansallisten eikä EKR:n valvontamenettelyjen mukaan; on tietoinen, että tämä edellyttää komission seurantamenettelyjen muuttamista perinteisistä toimien tarkastuksista arvioinneiksi, joissa tarkastellaan julkistalouden hoidon tilaa tietojen seurannan ja tulosindikaattorien perusteella;

                  20.

                  panee kuitenkin merkille, että tilintarkastustuomioistuin huomauttaa jälleen kerran, että lisävarojen vapauttamisen kriteerit perustuvat suurelta osin makrotaloudellisiin indikaattoreihin, joiden avulla saadaan ainoastaan osa julkistalouden hoitoa koskevista tiedoista; palauttaa mieleen vuotta 2002 koskevassa vastuuvapausmietinnössä esitetyn pyynnön arvioida, missä määrin kaikki kolme Cotonoun sopimuksen (13) 61 artiklan 2 kohdassa määrättyä edellytystä ovat täyttyneet; on tilintarkastustuomioistuimen kanssa samaa mieltä siitä, että arvioiden olisi oltava vakioidut kunkin kriteerin osalta;

                  21.

                  panee merkille, että myös muut rahoittajat aikovat lisätä talousarviotukea ja että komissio pyrkii kehittämään julkistalouden hoidon tulosindikaattoreita yhdessä muiden rahoittajien, erityisesti Maailmanpankin kanssa; panee merkille tiedot, jotka komissio on antanut vastauksena vuotta 2002 koskeneessa vastuuvapausmietinnössä esitettyyn pyyntöön antaa selvitys siitä, missä vaiheessa julkisia menoja ja taloudellista vastuuta koskevassa ohjelmassa ollaan julkistalouden hoidon tulosindikaattorien valmistelussa; huomauttaa komission todenneen, että kokeiluluonteisesta analyysistä sovittiin alkuvuodesta 2004, että välineen testauksen oli määrä alkaa vuoden 2004 loppuun mennessä ja että analyysin loppuun saattamisesta on määrä tehdä päätös kesäkuuhun 2005 mennessä; pyytää saada uusia tietoja ohjelman toiminnasta 1. syyskuuta 2005 mennessä;

            Ylimmät tarkastuselimet

                  22.

                  muistuttaa, että parlamentti, neuvosto ja tilintarkastustuomioistuin pitävät erittäin tärkeänä AKT-valtioiden ylimpien tarkastuselinten osallistumista EKR:jen valvontaan (14);

                  23.

                  panee merkille komission varainhallintoa koskevassa selvityksessä antamat tiedot varoista, jotka on käytetty ylimpiä tarkastuselimiä koskeviin hankkeisiin varainhoitovuonna 2003, kuten parlamentti pyysi vuotta 2002 koskevassa vastuuvapausmietinnössään,

                  24.

                  panee merkille, että komissio pohtii erilaisia järjestelyjä ylimpien tarkastuselinten aseman tukemiseksi ja edistämiseksi AKT-valtioissa; pyytää arvioimaan eri vaihtoehtoja hyvissä ajoin seuraavaa vastuuvapausmenettelyä varten;

            Sisällyttäminen talousarvioon

                  25.

                  katsoo, että EKR:jen sisällyttäminen talousarvioon poistaisi monia hankaluuksia, joita peräkkäisten EKR:jen täytäntöönpanoon on liittynyt, vauhdittaisi maksutahtia ja poistaisi nykyisen demokratiavajeen; katsoo, että asiaa olisi käsiteltävä keskusteltaessa uusista rahoitusnäkymistä;

            Tukiohjelmien hallinnon hajauttaminen

                  26.

                  antaa tukensa sille, että komissio siirtää varojen hallintoa ja päätösvaltaa komission lähetystöille; odottaa tämän uuden organisaatiorakenteen johtavan siihen, että sitoumusten ja maksujen toteuttamisaste paranee verrattuna komission vuonna 2003 saavuttamaan toteuttamisasteeseen;

                  27.

                  ymmärtää kuitenkin, että uusi rakenne pitää sisällään sekä etuja että riskejä; pitää hyödyllisenä komission henkilöstön työasiakirjaa ”Outline of Risks Linked to External Assistance”;

                  28.

                  panee merkille komission kertomuksen arviointi- ja hajauttamisprosessista (15); on tietoinen siitä, että hajauttamisprosessi saadaan pian päätökseen; haluaa vahvistuksen sille, että varojen hallinnon ja päätösvallan hajauttamista lähetystöihin valvotaan asianmukaisesti; pyytää esittämään ennen seuraavaa vastuuvapausmenettelyä hajauttamisprosessista kertomuksen, jossa esitetään tavoitellut hyödyt ja sovellettavat mitattavissa olevat indikaattorit sekä todetaan siihen mennessä saavutetut hyödyt, ilmoitetaan lähetystöjen käyttämät valvontarakenteet ja todetaan, mihin vaiheeseen on päästy sisäisen valvonnan standardien täytäntöönpanossa;

                  29.

                  panee merkille, että komissiolla on mielestään varojen hallintoon liittyen riittävän paljon ja riittävän pätevää ja koulutettua henkilökuntaa lähetystöissä; huomauttaa kuitenkin, että komissio sijoittuu häntäpäähän, kun verrataan 10 miljoonan euron hallinnoinnista vastaavan henkilöstön määrää muihin tärkeimpiin rahoittajiin;

                  30.

                  panee merkille riskit, joita liittyy hallinnon hajauttamiseen komission lähetystöille AKT-valtioissa, kuten vaikeudet löytää sopivaa henkilökuntaa ja hankaluudet, jotka liittyvät siihen, että komission lähetystöt saattavat tulkita sääntöjä epäjohdonmukaisesti; korostaa, että sääntöjä on kehitettävä ja että on löydettävä tasapaino sen välillä, miten yhtäältä tehostetaan valvontajärjestelmiä ja taataan riittävä raportointi ja toisaalta varmistetaan tehokas ja ripeä päätöksenteko, joka edellyttää hankkeita koskevien tärkeimpien päätösten tekemistä lähetystöissä;

            Stabex-varat

                  31.

                  panee merkille, että komissio aloitti vuonna 2003 Stabex-varojen inventaarion, joka osoitti, että noin 700 miljoonaa euroa on edelleen käyttämättä edunsaajamaiden paikallisilla tileillä; huomauttaa, että vaikka näillä tileillä olevat varat on siirretty edunsaajamaille ja ne on muodollisesti poistettu EKR:jen tileiltä, komissio on edelleen osavastuussa näistä varoista ja sillä on vastuu valvoa, että ne käytetään asianmukaisesti; panee merkille tilintarkastustuomioistuimen huomautuksen, että asianmukaisen seurannan puutteen vuoksi komissio ei pysty tarkastamaan varojen käyttöä; panee merkille, että komissio aikoo ottaa käyttöön tarkemmat seurantamenettelyt vuoden 2004 loppuun mennessä ja saada ne täysin käyttövalmiiksi vuonna 2005; kehottaa komissiota tekemään edunsaajamaiden kanssa työtä parantaakseen seurantaa ja varmistaakseen, että käyttämättä olevat varat sidotaan mahdollisimman nopeasti;

            Arviointi

                  32.

                  pitää myönteisinä komission sisäisen valvonnan alalla tekemiä ponnisteluja, joiden ansiosta se pystyy täyttämään suurimman osan standardeista; on kuitenkin huolestunut siitä, ettei komissio ole pystynyt täyttämään arviointia koskevaa sisäisen valvonnan standardia nro 23, koska sen kapasiteetti on ollut rajallinen; pyytää komissiota ilmoittamaan, miten se aikoo varmistaa, että arviointi ja sen seuranta toteutetaan asianmukaisesti, ja kertomaan, milloin se luulee pystyvänsä täyttämään standardin;

            Määräajat

                  33.

                  kehottaa komissiota tekemään – ja neuvostoa hyväksymään – seuraavan muutosehdotuksen varainhoitoasetuksen 119 artiklan 1 kohdan ensimmäiseen virkkeeseen:
                  ”Kun komissio hallinnoi EKR:n varoja 1 artiklan 2 kohdan mukaisesti, Euroopan parlamentti myöntää ennen vuoden n +2 kesäkuun 30 päivää neuvoston määräenemmistöllä antamasta suosituksesta komissiolle vastuuvapauden EKR:n varoilla järjestetyn rahoituksen toteuttamisesta varainhoitovuonna n.”.

         (1)  EUVL C 293, 30.11.2004, s. 315.

         (2)  EUVL C 293, 30.11.2004, s. 327.

         (3)  EYVL C 277, 1.10.2001, s. 130.

         (4)  Hyväksytyt tekstit P5_TA(2004) 0367.

         (5)  EYVL L 156, 29.5.1998, s. 108.

         (6)  EYVL L 317, 15.12.2000, s. 355.

         (7)  EYVL L 191, 7.7.1998, s. 53.

         (8)  EUVL L 83, 1.4.2003, s. 1.

         (9)  Komission 16. toukokuuta 2000 antama tiedonanto yhteisön ulkomaanavun hallinnoinnin uudistamisesta.

         (10)  Euroopan yhteisön kehitysyhteistyöpolitiikkaa koskeva neuvoston ja komission lausuma, jonka yleisten asioiden neuvosto (kehitysyhteistyö) hyväksyi 10. marraskuuta 2000.

         (11)  EYVL L 317, 15.12.2000, s. 3.

         (12)  Tilintarkastustuomioistuimen vuosikertomus varainhoitovuodelta 2003, s. 387.

         (13)  Suoraa talousarviotukea myönnetään makrotaloudellisiin tai alakohtaisiin uudistuksiin edellyttäen, että:

                  a)

                  julkisten menojen hoito on riittävän avointa, vastuullista ja tehokasta;

                  b)

                  on olemassa maan itsensä laatimat ja sen tärkeimpien rahoittajien hyväksymät, tarkoin määritellyt makrotaloudelliset tai alakohtaiset politiikat; ja

                  c)

                  julkisissa hankinnoissa noudatetaan avoimuutta.

         (14)  Ks. Euroopan parlamentin päätöslauselma (21–24 kohta), joka sisältää huomautukset päätökseen vastuuvapauden myöntämisestä komissiolle kuudennen, seitsemännen ja kahdeksannen Euroopan kehitysrahaston talousarvion toteuttamisesta varainhoitovuonna 2002 (EUVL L 330, 4.11.2004, s. 128).

         (15)  SEC(2004) 0561, 6.5.2004.


title: Neuvoston päätös (YUTP) 2016/35, annettu 14 päivänä tammikuuta 2016, Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta

text:
               15.1.2016

               FI

               Euroopan unionin virallinen lehti

               L 10/15

         NEUVOSTON PÄÄTÖS (YUTP) 2016/35,
   annettu 14 päivänä tammikuuta 2016,
   Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto antoi 26 päivänä heinäkuuta 2010 päätöksen 2010/413/YUTP (1) Iraniin kohdistuvista rajoittavista toimenpiteistä.

               (2)

               Kiina, Ranska, Saksa, Venäjän federaatio, Yhdistynyt kuningaskunta ja Yhdysvallat, joita unionin ulkoasioiden ja turvallisuuspolitiikan korkea edustaja tuki, pääsivät 24 päivänä marraskuuta 2013 Iranin kanssa sopimukseen yhteisestä toimintasuunnitelmasta, jossa määritetään lähestymistapa pitkän aikavälin kattavan ratkaisun löytämiseksi Iranin ydinkysymykseen. Sovittiin, että tähän kokonaisvaltaiseen ratkaisuun johtavan prosessin ensimmäisessä vaiheessa molemmat osapuolet toteuttavat kuuden kuukauden ajan yhdessä sovittuja alustavia toimenpiteitä, joita voidaan jatkaa yhteisellä sopimuksella.

               (3)

               Kiina, Ranska, Saksa, Venäjän federaatio, Yhdistynyt kuningaskunta ja Yhdysvallat, joita unionin ulkoasioiden ja turvallisuuspolitiikan korkea edustaja tuki, pääsivät 14 päivänä heinäkuuta 2015 sopimukseen Iranin ydinohjelmaa koskevasta pitkän aikavälin kattavasta ratkaisusta. Yhteisen kattavan toimintasuunnitelman (Joint Comprehensive Plan of Action, jäljempänä ’JCPOA’) menestyksellinen täytäntöönpano varmistaa Iranin ydinohjelman yksinomaan rauhanomaisen luonteen ja sillä päästään kaikkien ydinohjelmaan liittyvien pakotteiden kattavaan poistamiseen.

               (4)

               Kiina, Ranska, Saksa, Venäjän federaatio, Yhdistynyt kuningaskunta ja Yhdysvallat, joita unionin ulkoasioiden ja turvallisuuspolitiikan korkea edustaja tuki, sopivat 14 päivänä heinäkuuta 2015 Iranin kanssa yhteisen toimintasuunnitelman mukaisten toimenpiteiden täytäntöönpanon jatkamisesta, jotta JCPOA:n täytäntöönpanon edellyttämät tarpeelliset järjestelyt ja valmistelut saadaan toteutettua.

               (5)

               Neuvosto päätti 14 päivänä heinäkuuta 2015 antamallaan päätöksellä (YUTP) 2015/1148 (2) jatkaa yhteisen toimintasuunnitelman toimenpiteiden täytäntöönpanoa 14 päivään tammikuuta 2016.

               (6)

               Jotta JCPOA:n täytäntöönpanon edellyttämille järjestelyille ja valmisteluille jäisi riittävästi aikaa, yhteisessä toimintasuunnitelmassa määritettyjen unionin rajoittavien toimenpiteiden keskeytystä olisi jatkettava 28 päivään tammikuuta 2016 saakka. Asianomaiset sopimukset olisi pantava täytäntöön tuohon päivämäärään mennessä.

               (7)

               Päätös 2010/413/YUTP olisi näin ollen muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2010/413/YUTP 26 a artikla seuraavasti:

      ”26 a artikla
      1.   Keskeytetään 3 a artiklan 1 kohdassa säädetyn kiellon soveltaminen 28 päivään tammikuuta 2016 saakka iranilaisen raakaöljyn kuljetuksen osalta.
      2.   Keskeytetään 3 a artiklan 2 kohdassa säädetyn kiellon soveltaminen 28 päivään tammikuuta 2016 saakka iranilaisen raakaöljyn tuontiin, ostoon tai kuljetukseen liittyvien vakuutusten ja jälleenvakuutusten myöntämisen osalta.
      3.   Keskeytetään 3 b artiklassa säädetyn kiellon soveltaminen 28 päivään tammikuuta 2016 saakka.
      4.   Keskeytetään 4 c artiklassa säädetyn kiellon soveltaminen 28 päivään tammikuuta 2016 saakka kullan ja jalometallien osalta.
      5.   Korvataan 10 artiklan 3 kohdan a, b ja c alakohta seuraavilla alakohdilla 28 päivään tammikuuta 2016 saakka:

                  ’a)

                  elintarvikkeisiin, terveydenhuoltoon, lääkinnällisiin laitteisiin tai maatalouden tai humanitaarisiin tarkoituksiin liittyviä maksutapahtumia koskevat alle 1 000 000 euron suuruiset siirrot sekä alle 400 000 euron suuruisiin henkilökohtaisiin rahalähetyksiin liittyvät siirrot suoritetaan ilman ennakkolupaa. Jos siirto on yli 10 000 euroa, siitä ilmoitetaan asianomaisen jäsenvaltion toimivaltaiselle viranomaiselle;

                  b)

                  elintarvikkeisiin, terveydenhuoltoon, lääkinnällisiin laitteisiin tai maatalouden tai humanitaarisiin tarkoituksiin liittyviä maksutapahtumia koskevat yli 1 000 000 euron suuruiset siirrot sekä yli 400 000 euron suuruisiin henkilökohtaisiin rahalähetyksiin liittyvät siirrot edellyttävät asianomaisen jäsenvaltion toimivaltaisen viranomaisen ennakkolupaa. Asianomaisen jäsenvaltion on ilmoitettava kaikista myönnetyistä luvista muille jäsenvaltioille;

                  c)

                  kaikki muut yli 100 000 euron siirrot edellyttävät asianomaisen jäsenvaltion toimivaltaisen viranomaisen ennakkolupaa. Asianomaisen jäsenvaltion on ilmoitettava kaikista myönnetyistä luvista muille jäsenvaltioille.’

            6.   Korvataan 10 artiklan 4 kohdan b ja c alakohta seuraavilla alakohdilla 28 päivään tammikuuta 2016 saakka:

                  ’b)

                  kaikki muut alle 400 000 euron siirrot suoritetaan ilman ennakkolupaa. Jos siirto on yli 10 000 euroa, siitä ilmoitetaan asianomaisen jäsenvaltion toimivaltaiselle viranomaiselle;

                  c)

                  kaikki muut yli 400 000 euron siirrot edellyttävät asianomaisen jäsenvaltion toimivaltaisen viranomaisen ennakkolupaa. Lupa katsotaan myönnetyksi neljän viikon kuluessa, ellei asianomaisen jäsenvaltion toimivaltainen viranomainen ole esittänyt vastustustaan mainitussa määräajassa. Asianomaisen jäsenvaltion on ilmoitettava kaikista evätyistä luvista muille jäsenvaltioille.’

            7.   Keskeytetään 18 b artiklassa säädettyjen kieltojen soveltaminen 28 päivään tammikuuta 2016 saakka.
      8.   Keskeytetään 20 artiklan 1 kohdan b ja c alakohdassa sekä 20 artiklan 2 kohdassa öljyministeriölle säädettyjen ja liitteessä II lueteltujen kieltojen soveltaminen 28 päivään tammikuuta 2016 saakka siltä osin kuin se on tarpeen iranilaisten petrokemian tuotteiden tuontia tai ostoa koskevien sopimusten panemiseksi täytäntöön 28 päivään tammikuuta 2016 saakka.”

   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 14 päivänä tammikuuta 2016.

            Neuvoston puolesta

            Puheenjohtaja

         A.G. KOENDERS

      (1)  Neuvoston päätös 2010/413/YUTP, annettu 26 päivänä heinäkuuta 2010, Iraniin kohdistuvista rajoittavista toimenpiteistä ja yhteisen kannan 2007/140/YUTP kumoamisesta (EUVL L 195, 27.7.2010, s. 39).

      (2)  Neuvoston päätös (YUTP) 2015/1148, annettu 14 päivänä heinäkuuta 2015, Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta (EUVL L 186, 14.7.2015, s. 2).


Avis juridique important

|

32003D0475

2003/475/EY: Neuvoston päätös, tehty 18 päivänä kesäkuuta 2003, talouspoliittisen komitean kokoonpanosta ja perussäännöstä tehdyn päätöksen 2000/604/EY muuttamisesta

Virallinen lehti nro L 158 , 27/06/2003 s. 0055 - 0057

Neuvoston päätös,tehty 18 päivänä kesäkuuta 2003,talouspoliittisen komitean kokoonpanosta ja perussäännöstä tehdyn päätöksen 2000/604/EY muuttamisesta(2003/475/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 209 artiklan,ottaa huomioon komission lausunnon(1),sekä katsoo seuraavaa:(1) Talouspoliittisesta komiteasta määrätään Euroopan yhteisön perustamissopimuksen 272 artiklassa.(2) Neuvosto teki 29 päivänä syyskuuta 2000 päätöksen 2000/604/EY talouspoliittisen komitean kokoonpanosta ja perussäännöstä(2).(3) Perussääntö on tähän asti mahdollistanut komitean asianmukaisen toiminnan.(4) Valtion- tai hallitusten päämiesten Kööpenhaminan Eurooppa-neuvostossa joulukuussa 2002 tekemän päätöksen seurauksena kymmenen uutta jäsenvaltiota allekirjoitti 16 päivänä huhtikuuta 2003 sopimuksen liittymisestä Euroopan unioniin, ja niiden odotetaan liittyvän unioniin 1 päivänä toukokuuta 2004.(5) Talouspoliittisen komitean työskentelyn olisi jatkuttava tehokkaana laajentumisen jälkeen.(6) Talouspoliittisen komitean kokoonpanoa ja perussääntöä olisi näin ollen vastaavasti tarkistettava,ON PÄÄTTÄNYT SEURAAVAA:1 artiklaMuutetaan päätös 2000/604/EY seuraavasti:a) Korvataan johdanto-osan 14 kappale seuraavasti:"(14) Jäsenvaltioiden, komission ja Euroopan keskuspankin olisi oltava asianmukaisesti edustettuina komiteassa. Niistä kunkin olisi nimettävä kaksi jäsentä."b) Korvataan liite tämän päätöksen liitteellä.2 artiklaTämä päätös tulee voimaan 1 päivänä heinäkuuta 2003.Tehty Luxemburgissa 18 päivänä kesäkuuta 2003.Neuvoston puolestaPuheenjohtajaG. Drys(1) EUVL C 127, 29.5.2003, s. 33.(2) EYVL L 257, 11.10.2000, s. 28.LIITE"LIITETALOUSPOLIITTISEN KOMITEAN PERUSSÄÄNTÖI OSA KOMITEAN TEHTÄVÄT1 artikla1. Talouspoliittinen komitea, jäljempänä "komitea", osallistuu neuvoston työskentelyn valmisteluun jäsenvaltioiden ja yhteisön talouspolitiikkojen yhteensovittamisen osalta sekä neuvoo komissiota ja neuvostoa, sanotun kuitenkaan rajoittamatta perustamissopimuksen 114 ja 207 artiklan soveltamista.2. Komitea osallistuu neuvoston työskentelyn valmisteluun laatimalla talousanalyysejä, menetelmiä koskevia lausuntoja ja ehdotuksia poliittisten suositusten sanamuodoksi, erityisesti yhteisön kasvupotentiaalin ja työllisyyden parantamiseen liittyvien rakennepolitiikkojen osalta. Tässä yhteydessä se keskittyy erityisesti seuraaviin seikkoihin:a) tavara-, pääoma-, palvelu- ja työmarkkinoiden toiminta mukaan lukien palkkojen, tuottavuuden, työllisyyden ja kilpailukyvyn kehitys;b) julkisen sektorin asema ja tehokkuus sekä julkisen talouden kestävyys pitkällä aikavälillä;c) erityisten politiikkojen koko talouteen ulottuvat vaikutukset, kuten ne, jotka liittyvät ympäristöön, tutkimukseen ja tuotekehitykseen sekä sosiaaliseen yhteenkuuluvuuteen.3. Komitea tukee edellä mainituilla aloilla neuvoston työskentelyä erityisesti talouspolitiikan laajojen suuntaviivojen laatimisen osalta ja osallistuu perustamissopimuksen 99 artiklan 3 kohdassa tarkoitettuun monenväliseen valvontamenettelyyn, sanotun kuitenkaan rajoittamatta perustamissopimuksen 114 ja 207 artiklan soveltamista. Tässä yhteydessä komitea laatii säännöllisesti maa-arvioita, joissa keskitytään erityisesti jäsenvaltioiden rakenneuudistuksiin.4. Komitea osallistuu neuvoston työskentelyyn perustamissopimuksen työllisyyttä koskevan osaston alalla, sanotun kuitenkaan rajoittamatta perustamissopimuksen 130 ja 207 artiklan soveltamista.5. Komitea tukee talous- ja rahoituskomiteaa, erityisesti arvioitaessa lyhyen ja keskipitkän aikavälin makrotaloudellista kehitystä jäsenvaltioissa ja yhteisössä, laatimalla pääasiassa menetelmäkysymyksiä koskevia analyyseja ja lausuntoja rakenne- ja makrotalouspolitiikkojen välisestä vuorovaikutuksesta sekä jäsenvaltioiden ja yhteisön palkkakehityksestä.6. Komitea muodostaa puitteet, joissa komitean (mukaan lukien Euroopan keskuspankki), talous- ja rahoituskomitean, työllisyyskomitean, komission ja työmarkkinaosapuolten edustajien välinen talouspoliittinen vuoropuhelu toteutetaan teknisellä tasolla.7. Komissio kuulee komiteaa perustamissopimuksen 272 artiklassa määrätyllä tavalla Euroopan unionin yleisen talousarvion muiden kuin pakollisten menojen korottamista koskevan enimmäismäärän osalta.2 artiklaKomitea antaa lausuntoja neuvoston, komission tai talous- ja rahoituskomitean pyynnöstä taikka omasta aloitteestaan.3 artiklaTehtäviänsä toteuttaessaan komitea työskentelee tiiviissä yhteydessä talous- ja rahoituskomitean kanssa neuvostolle raportoidessaan. Osallistuessaan talouspolitiikan laajojen suuntaviivojen valmisteluun komitea raportoi talous- ja rahoituskomitealle. Se sovittaa työnsä yhteen työllisyyskomitean sekä muiden komiteoiden ja työryhmien kanssa, jotka valmistelevat neuvoston työskentelyä niillä aloilla, joilla näillä komiteoilla ja työryhmillä on toimivalta.II OSA KOKOONPANO4 artikla1. Jäsenvaltiot, komissio ja Euroopan keskuspankki nimeävät kukin kaksi jäsentä komiteaan.2. Komitean jäsenet valitaan sellaisista johtavista virkamiehistä, jotka ovat erityisen päteviä talous- ja rakennepolitiikan laatimisen alalla.5 artiklaKomitean jäsenet hoitavat tehtäviään yhteisön yleisen edun mukaisesti.III OSA PUHEENJOHTAJA JA SIHTEERISTÖ6 artikla1. Komitea valitsee jäsentensä keskuudesta jäsentensä enemmistöllä puheenjohtajan ja enintään kolme varapuheenjohtajaa kahden vuoden ajaksi. Kahden vuoden toimikautta ei yleensä voida uudistaa.2. Puheenjohtaja siirtää äänioikeutensa toiselle valtuuskuntansa jäsenelle.7 artiklaPuheenjohtajan ollessa estynyt hoitamasta tehtäviään puheenjohtajana toimii joku komitean varapuheenjohtajista.8 artikla1. Komiteaa avustaa sihteeristö, jota johtaa sihteeri. Komissio antaa komitean käyttöön sihteerin ja sihteeristön tehtävien suorittamiseen tarvittavan henkilökunnan. Komissio nimittää sihteerin komiteaa kuultuaan. Sihteeri ja tämän henkilökunta noudattavat komitean antamia ohjeita täyttäessään tehtäviään komiteassa.2. Komitean menot sisällytetään komission menoarvioon.IV OSA ASIOIDEN KÄSITTELY9 artiklaJos lausunnoista tai kertomuksista pyydetään äänestystä, ne hyväksytään jäsenten äänten enemmistöllä. Kullakin jäsenellä on yksi ääni. Jos neuvo tai lausunto kuitenkin annetaan sellaisista kysymyksistä, joista neuvosto voi myöhemmin tehdä päätöksen, keskuspankeista ja komissiosta olevat jäsenet voivat osallistua täysimääräisesti keskusteluun, mutta he eivät saa osallistua äänestykseen. Komitea raportoi myös vähemmistöön jääneet tai eriävät näkemykset, joita keskustelun aikana esitetään.10 artiklaPääsääntöisesti vain jäsenet voivat käyttää puheenvuoroja komitean kokouksissa. Poikkeustapauksissa puheenjohtaja voi hyväksyä muita järjestelyjä.11 artiklaKomitea voi antaa erityiskysymysten tutkimisen alakomiteoiden tai työryhmien tehtäväksi. Puheenjohtajuutta hoitaa niissä komitean jäsen, jonka komitea on nimennyt.12 artiklaKomitea sekä alakomiteat tai työryhmät voivat pyytää apua asiantuntijoilta.13 artiklaPuheenjohtaja kutsuu komitean koolle joko omasta aloitteestaan taikka neuvoston, komission tai vähintään viiden jäsenen pyynnöstä.14 artikla1. Puheenjohtaja edustaa pääsääntöisesti komiteaa. Komitea voi erityisesti valtuuttaa puheenjohtajan raportoimaan keskusteluista sekä esittämään suullisia huomioita komitean valmistelemista lausunnoista ja raporteista.2. Komitean puheenjohtaja on vastuussa komitean suhteista Euroopan parlamenttiin, joka on pidettävä asianmukaisesti ajan tasalla komitean työskentelystä.15 artikla1. Asioiden käsittely komiteassa on luottamuksellista, jollei toisin päätetä. Samaa sääntöä sovelletaan asioiden käsittelyyn sen alakomiteoissa tai työryhmissä.2. Komitean laatimat raportit ja lausunnot ovat yleisön saatavilla sen jälkeen, kun ne on toimitettu vastaanottajalle, jollei ole erittäin tärkeitä syitä niiden pitämiseen luottamuksellisina.16 artiklaKomitea vahvistaa työjärjestyksensä."


Avis juridique important

|

31986D0257

86/257/ETY: Neuvoston päätös, tehty 18 päivänä kesäkuuta 1986, koodin käytöstä kuljetustavan ilmaisemiseksi 16 päivänä kesäkuuta 1982 annetun tulliyhteistyöneuvoston suosituksen hyväksymisestä yhteisön nimissä

Virallinen lehti nro L 167 , 24/06/1986 s. 0032 - 0033 Suomenk. erityispainos Alue 2 Nide 4 s. 0121  Ruotsink. erityispainos Alue 2 Nide 4 s. 0121

NEUVOSTON PÄÄTÖS,tehty 18 päivänä kesäkuuta 1986,koodin käytöstä kuljetustavan ilmaisemiseksi 16 päivänä kesäkuuta 1982 annetun tulliyhteistyöneuvoston suosituksen hyväksymisestä yhteisön nimissä (86/257/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen,ottaa huomioon komission ehdotuksen,sekä katsoo, ettäyhteisö voi hyväksyä koodin käytöstä kuljetustavan ilmaisemiseksi 16 päivänä kesäkuuta 1982 annetun tulliyhteistyöneuvoston suosituksen tietyin noudattamista koskevin edellytyksin,ON PÄÄTTÄNYT SEURAAVAA:1 artiklaKoodin käytöstä kuljetustavan ilmaisemiseksi 16 päivänä kesäkuuta 1982 annettu tulliyhteistyöneuvoston suositus voidaan hyväksyä yhteisön nimissä tietyin noudattamista koskevin edellytyksin.Suosituksen teksti ja noudattamista koskevat edellytykset ovat tämän päätöksen liitteenä.2 artiklaNeuvoston puheenjohtaja ilmoittaa tulliyhteistyöneuvoston sihteeristölle yhteisön hyväksyneen 1 artiklassa tarkoitetun suosituksen tietyin noudattamista koskevin edellytyksin.Tehty Luxemburgissa 18 päivänä kesäkuuta 1986.Neuvoston puolestaPuheenjohtajaN. SMIT-KROESTULLIYHTEISTYÖNEUVOSTON SUOSITUS, annettu 16 päivänä kesäkuuta 1982, koodin käytöstä kuljetustavan ilmaisemiseksiTULLIYHTEISTYÖNEUVOSTO, jokaTAHTOO helpottaa kansainvälistä tietojenvaihtoa tullihallintojen välillä sekä näiden hallintojen ja kansainvälisessä kaupassa toimivien käyttäjien välillä,KATSOO, että tällaisessa kansainvälisessä tietojenvaihdossa on suotavaa käyttää kansainvälisesti hyväksyttyä ja yleisesti sovellettavaa koodia kuljetustavan ilmaisemiseksi,OTTAA HUOMIOON maaliskuussa 1981 annetun Euroopan talouskomission (ECE/YK) kansainvälisen kaupan menettelyjen helpottamista käsittelevän työryhmän suosituksen N:o 19 yksinumeroisen numerokoodin käytöstä kuljetustavan ilmaisemiseksi kansainvälisen kaupan tarpeisiin,KATSOO, että mainittuun Euroopan talouskomission (ECE/YK) suositukseen sisältyvä koodi on sopiva perusta kuljetustavan ilmaisemiselle kansainvälisessä tietojenvaihdossa,SUOSITTELEE sekä neuvoston jäsenvaltioille että muille valtioille sekä tulli- ja talousliitoille edellä mainittuun Euroopan talouskomission (ECE/YK) suositukseen sisältyvän yksinumeroisen numerokoodin ja tämän koodin tulevien tarkistettujen toisintojen käyttöä kuljetustavan ilmaisemiseksi tullihallintojen välisessä sekä näiden hallintojen ja kansainvälisessä kaupassa toimivien käyttäjien välisessä kansainvälisessä tietojenvaihdossa tarvittaessa koodattua kuvausta,KEHOTTAA sekä neuvoston jäsenvaltioita että muita valtioita ja tämän suosituksen hyväksyviä tulli- ja talousliittoja ilmoittamaan pääsihteerille hyväksymisensä, päivän, josta ne noudattavat suositusta, sekä noudattamisen edellytykset. Pääsihteeri toimittaa nämä tiedot kaikkien jäsenvaltioiden tullihallinnoille. Hän toimittaa tiedot myös muiden kuin jäsenvaltioiden tullihallinnoille sekä tämän suosituksen hyväksyneille tulli- tai talousliitoille.Noudattamista koskevat edellytykset1. Suositusta noudatetaan yhteisössä 1 päivästä tammikuuta 1988.2. Numeroa 6 (monivälinekuljetus) ei käytetä yhteisössä, joka ei tunnusta monivälinekuljetusta kuljetustavaksi sinänsä.3. Numeroa 9 (tuntematon) käytetään omalla käyttövoimalla tapahtuvien kuljetusten ilmaisemiseksi.


title: 2009/785/EY: Komission päätös, tehty 26 päivänä lokakuuta 2009 , elintarviketeollisuuden kilpailukykyä käsittelevän korkean tason työryhmän perustamisesta tehdyn päätöksen 2008/359/EY muuttamisesta sen sovellettavuuden jatkamiseksi

text:
               27.10.2009

               FI

               Euroopan unionin virallinen lehti

               L 280/56

      KOMISSION PÄÄTÖS,
   tehty 26 päivänä lokakuuta 2009,
   elintarviketeollisuuden kilpailukykyä käsittelevän korkean tason työryhmän perustamisesta tehdyn päätöksen 2008/359/EY muuttamisesta sen sovellettavuuden jatkamiseksi
   (2009/785/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   sekä katsoo seuraavaa:

               (1)

               Elintarviketeollisuuden kilpailukykyä käsittelevän korkean tason työryhmän perustamisesta 28 päivänä huhtikuuta 2008 tehdyn komission päätöksen 2008/359/EY (1) soveltamisaika on rajallinen.

               (2)

               Korkean tason työryhmä on osaltaan edistänyt yhteisön elintarviketeollisuuden kilpailukykyä laatimalla Euroopan elintarviketeollisuuden kilpailukykyä käsittelevän raportin (2), 30 suositusta sekä keskeisiä aloitteita koskevan etenemissuunnitelman, joka sisältää täytäntöönpanotoimia. Näitä aloitteita on jatkettava.

               (3)

               Elintarviketeollisuuden kilpailukykyä käsittelevän korkean tason työryhmän työtä olisi jatkettava kyseisessä päätöksessä vahvistetuin säännöin.

               (4)

               Sen vuoksi päätöstä 2008/359/EY olisi muutettava,

         ON PÄÄTTÄNYT SEURAAVAA:
   Ainoa artikla
   Korvataan päätöksen 2008/359/EY 6 artikla seuraavasti:

      ”6 artikla
      Päättymisajankohta
      Tätä päätöstä sovelletaan 31 päivään joulukuuta 2010.”

      Tehty Brysselissä 26 päivänä lokakuuta 2009.

            Komission puolesta

         Günter VERHEUGEN

            Varapuheenjohtaja

      (1)  EUVL L 120, 7.5.2008, s. 15.

      (2)  Ks. http://ec.europa.eu/enterprise/sectors/food/files/high_level_group_2008/documents_hlg/final_report_hlg_17_03_09_en.pdf


title: 2006/516/EY: Neuvoston päätös, tehty  27 päivänä kesäkuuta 2006 , Alppeja koskevaan yleissopimukseen liitettävien maaperän suojelua, energiaa ja matkailua koskevien pöytäkirjojen tekemisestä Euroopan yhteisön puolesta - Julistukset

text:
               25.7.2006

               FI

               Euroopan unionin virallinen lehti

               L 201/31

      NEUVOSTON PÄÄTÖS,
   tehty 27 päivänä kesäkuuta 2006,
   Alppeja koskevaan yleissopimukseen liitettävien maaperän suojelua, energiaa ja matkailua koskevien pöytäkirjojen tekemisestä Euroopan yhteisön puolesta
   (2006/516/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 175 artiklan 1 kohdan ja 300 artiklan 2 kohdan ensimmäisen alakohdan ensimmäisen virkkeen sekä 300 artiklan 3 kohdan ensimmäisen alakohdan,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Alppien suojelua koskeva yleissopimus, jäljempänä ’Alppeja koskeva yleissopimus’, tehtiin Euroopan yhteisön puolesta neuvoston päätöksellä 96/191/EY (2).

               (2)

               Neuvosto päätti Alppeja koskevaan yleissopimukseen liitettävien maaperän suojelua, energiaa ja matkailua koskevien pöytäkirjojen, jäljempänä ’pöytäkirjat’, allekirjoittamisesta neuvoston päätöksellä 2005/923/EY (3).

               (3)

               Pöytäkirjat ovat tärkeä askel Alppeja koskevan yleissopimuksen täytäntöönpanossa, ja Euroopan yhteisö on sitoutunut yleissopimuksen tavoitteisiin.

               (4)

               Rajat ylittävät taloudelliset, sosiaaliset ja ekologiset ongelmat muodostavat Alpeilla edelleen suuren haasteen, johon on puututtava tällä erittäin herkällä alueella.

               (5)

               Yhteisön politiikkoja, erityisesti kuudennesta ympäristöä koskevasta yhteisön toimintaohjelmasta 22 päivänä heinäkuuta 2002 tehdyssä Euroopan parlamentin ja neuvoston päätöksessä N:o 1600/2002/EY (4) määriteltyjä ensisijaisia aloja, olisi edistettävä ja vahvistettava Alppien alueella.

               (6)

               Eräs maaperän suojelua koskevan pöytäkirjan päätavoite on maaperän monien toimintojen turvaaminen kestävän kehityksen periaatteen mukaisesti. Maaperän kestävä tuottokyky on säilytettävä, jotta se voi toimia luontaisissa tehtävissään, esimerkiksi luonnonhistorian ja kulttuurihistorian arkistona, ja jotta turvataan sen käyttö maatalouden ja metsätalouden harjoittamiseen, rakentamiseen ja matkailuun, muun taloudellisen toiminnan harjoittamiseen, liikenteeseen, infrastruktuureihin sekä luonnonvarojen lähteenä.

               (7)

               Kaikessa maaperän suojelussa toimissa olisi otettava huomioon Alppialueella vallitsevien alueellisten ja paikallisten olosuhteiden merkittävät erot. Maaperän suojelua koskeva pöytäkirja voi auttaa toteuttamaan asianmukaisia toimenpiteitä kansallisella ja alueellisella tasolla.

               (8)

               Pöytäkirjan sisältämiä vaatimuksia, kuten maaperän seuranta, eroosiolle alttiiden riskialueiden tunnistaminen, tulvat ja maanvyöryt, pilaantuneiden alueiden kartoittaminen sekä yhdenmukaisten tietokantojen luominen, voivat olla maaperän suojelua koskevan yhteisön politiikan merkittäviä osia, mistä ovat osoituksena muun muassa tiettyjen julkisten ja yksityisten hankkeiden ympäristövaikutusten arvioinnista 27 päivänä kesäkuuta 1985 annettu neuvoston direktiivi 85/337/ETY (5), ympäristön, erityisesti maaperän, suojelusta käytettäessä puhdistamolietettä maanviljelyssä 12 päivänä kesäkuuta 1986 annettu neuvoston direktiivi 86/278/ETY (6), luontotyyppien sekä luonnonvaraisen eläimistön ja kasviston suojelusta 21 päivänä toukokuuta 1992 annettu neuvoston direktiivi 92/43/ETY (7), kaatopaikoista 26 päivänä huhtikuuta 1999 annettu neuvoston direktiivi 99/31/EY (8), Euroopan maatalouden ohjaus- ja tukirahaston (EMOTR) tuesta maaseudun kehittämiseen 17 päivänä toukokuuta 1999 annettu neuvoston asetus (EY) N:o 1257/1999 (9) sekä yhteisön vesipolitiikan puitteista 23 päivänä lokakuuta 2000 annettu Euroopan parlamentin ja neuvoston direktiivi 2000/60/EY (10).

               (9)

               Energiaa koskevassa pöytäkirjassa edellytetään, että toteutetaan energian säästöä, tuotantoa, mukaan luettuna uusiutuvien energialähteiden edistäminen, siirtoa, jakelua ja käyttöä koskevia asianmukaisia toimenpiteitä, joiden avulla voidaan edistää kestävää kehitystä.

               (10)

               Energiaa koskevan pöytäkirjan määräykset vastaavat kuudennen ympäristöä koskevan yhteisön toimintaohjelman vaatimuksia, jotka koskevat ilmastonmuutoksen torjuntaa sekä luonnonvarojen kestävän hoidon ja käytön edistämistä. Pöytäkirjan määräykset ovat johdonmukaisia myös yhteisön energiapolitiikan kanssa sellaisena kuin se on määritelty yhteisön strategiaa ja toimintasuunnitelmaa koskevassa valkoisessa kirjassa, vihreässä kirjassa ”Energianhuoltostrategia Euroopalle”, sähköntuotannon edistämisestä uusiutuvista energialähteistä tuotetun sähkön sisämarkkinoilla 27 päivänä syyskuuta 2001 annetussa Euroopan parlamentin ja neuvoston direktiivissä 2001/77/EY (11), rakennusten energiatehokkuudesta 16 päivänä joulukuuta 2002 annetussa Euroopan parlamentin ja neuvoston direktiivissä 2002/91/EY (12) sekä energia-alan toimien monivuotisesta ohjelmasta ”Älykäs energiahuolto Euroopassa” (2003–2006) tehdyssä Euroopan parlamentin ja neuvoston päätöksessä N:o 1230/2003/EY (13).

               (11)

               Energiaa koskevan pöytäkirjan ratifiointi tehostaisi rajat ylittävää yhteistyötä Sveitsin, Liechtensteinin ja Monacon kanssa. Tämän avulla varmistetaan, että alueelliset yhteistyökumppanit pyrkivät samoihin tavoitteisiin kuin Euroopan yhteisö, sekä että aloitteet kattavat Alppien koko ekologisen alueen.

               (12)

               Euroopan laajuiset energiaverkot olisi asetettava etusijalle, ja Euroopan laajuisia energiaverkkoja koskevien suuntaviivojen vahvistamisesta tehdyssä Euroopan parlamentin ja neuvoston päätöksessä N:o 1229/2003 (14) tarkoitettuja yhteensovittamis- ja täytäntöönpanotoimenpiteitä olisi sovellettava kehitettäessä uusia rajat ylittäviä yhteyksiä, erityisesti suurjännitelinjoja.

               (13)

               Euroopan yhteisö, sen jäsenvaltiot, Sveitsi, Liechtenstein ja Monaco ovat ilmastonmuutosta koskevan Yhdistyneiden Kansakuntien puitesopimuksen ja Kioton pöytäkirjan osapuolia. Ilmastonmuutosta koskeva Yhdistyneiden Kansakuntien puitesopimus ja Kioton pöytäkirja velvoittavat kaikkia osapuolia laatimaan, panemaan täytäntöön, julkaisemaan ja saattamaan säännöllisesti ajan tasalle kansallisia ja alueellisia ohjelmia, jotka sisältävät toimenpiteitä ilmastonmuutoksen lieventämiseksi keskittymällä lähteittäin ihmisen aiheuttamiin kaikkien niiden kasvihuonekaasujen, joita Montrealin pöytäkirja ei koske, päästöihin ja poistamiseen nieluittain.

               (14)

               Energiaa koskeva pöytäkirja auttaa täyttämään YK:n ilmastonmuutossopimuksen vaatimukset, joiden mukaan on toteutettava toimenpiteitä, joilla riittävällä tavalla helpotetaan sopeutumista ilmastonmuutokseen.

               (15)

               Matkailu on taloudellisesti erittäin merkittäv ala Alppialueen useimmissa osissa, ja se liittyy läheisesti ympäristö- ja sosiaalisiin vaikutuksiin ja on niistä riippuvainen.

               (16)

               Koska vuoristoalue on ainutlaatuinen ja ekologisesti erittäin herkkä alue, alueen kestävän kehityksen kannalta on erittäin tärkeää löytää tasapaino alueellisten etujen, paikallisen väestön tarpeiden ja ympäristökysymysten välillä.

               (17)

               Matkailu on yhä enenevässä määrin maailmanlaajuinen ilmiö, mutta samalla se pysyy alana, josta vastuu on pääasiassa paikallisella ja alueellisella tasolla. Yhteisön osalta on merkitystä tässä yhteydessä muun muassa direktiivillä 85/337/ETY, direktiivillä 92/43/ETY, tarkistetusta yhteisön ympäristömerkin myöntämisjärjestelmästä 17 päivänä heinäkuuta 2000 annetulla Euroopan parlamentin ja neuvoston asetuksella (EY) N:o 1980/2000 (15), organisaatioiden vapaaehtoisesta osallistumisesta yhteisön ympäristöasioiden hallinta- ja auditointijärjestelmään (EMAS-järjestelmä) 19 päivänä maaliskuuta 2001 annetulla Euroopan parlamentin ja neuvoston asetuksella (EY) N:o 761/2001 (16) sekä Euroopan matkailun tulevaisuudesta 21 päivänä annetulla neuvoston päätöslauselmalla (17). Alppeja koskevan yleissopimuksen, siihen liittyvän matkailupöytäkirjan ja muiden pöytäkirjojen, jotka voivat vaikuttaa matkailualaan, olisi muodostettava puitesäädös, jolla edistetään ja sovitetaan yhteen sidosryhmien panosta alueellisella ja paikallisella tasolla, jotta kestävästä kehityksestä tulisi merkittävä tekijä Alppialueen matkailutarjonnan laadun parantamisessa.

               (18)

               Matkailupöytäkirjan yleisenä tavoitteena on edistää ympäristöä säästävää matkailua erityisesti varmistamalla, että matkailua kehitetään ja harjoitetaan ottamalla huomioon sen vaikutukset ympäristöön. Tätä varten pöytäkirjaan sisältyy erityisiä toimenpiteitä ja suosituksia, joiden avulla voidaan vahvistaa ympäristönäkökohtien huomioon ottamista matkailuun liittyvissä innovaatioissa ja tutkimuksessa, seurannassa ja koulutuksessa, hallinnon välineissä ja strategioissa, suunnittelussa ja lupien myöntämismenettelyissä sekä erityisesti matkailun laadullisessa kehittämisessä.

               (19)

               Kyseessä olevan kolmen pöytäkirjan osapuolten olisi edistettävä asianmukaista koulutusta sekä kunkin pöytäkirjan tavoitteita, toimenpiteitä ja täytäntöönpanoa koskevan tiedon levittämistä yleisölle.

               (20)

               On suotavaa, että Euroopan yhteisö hyväksyy nämä pöytäkirjat,

         ON PÄÄTTÄNYT SEURAAVAA:
   1 artikla
   Hyväksytään Euroopan yhteisön puolesta Alppeja koskevaan yleissopimukseen liitettävät maaperän suojelua (18), energiaa (19) ja matkailua (20) koskevat pöytäkirjat, jotka on allekirjoitettu 7 päivänä marraskuuta 1991 Salzburgissa.
   2 artikla
   Oikeutetaan neuvoston puheenjohtaja nimeämään yksi tai useampi henkilö, jolla on valtuudet tallettaa yhteisön puolesta hyväksymisasiakirja Itävallan tasavallan haltuun maaperän suojelua koskevan pöytäkirjan 27 artiklan, energiaa koskevan pöytäkirjan 21 artiklan ja matkailua koskevan pöytäkirjan 28 artiklan mukaisesti.
   Nimetty yksi tai useampi henkilö tallettaa samalla pöytäkirjaan liittyvät julistukset.
   3 artikla
   Tämä päätös julkaistaan Euroopan unionin virallisessa lehdessä.

      Tehty Luxemburgissa 27 päivänä kesäkuuta 2006.

            Neuvoston puolesta

            Puheenjohtaja

         J. PRÖLL

      (1)  Lausunto annettu 13 päivänä kesäkuuta 2006 (ei vielä julkaistu virallisessa lehdessä).

      (2)  EYVL L 61, 12.3.1996, s. 31.

      (3)  EUVL L 337, 22.12.2005, s. 27.

      (4)  EYVL L 242, 10.9.2002, s. 1.

      (5)  EYVL L 175, 5.7.1985, s. 40. Direktiivi sellaisena kuin se on viimeksi muutettuna Euroopan parlamentin ja neuvoston direktiivillä 2003/35/EY (EUVL L 156, 25.6.2003, s. 17).

      (6)  EYVL L 181, 4.7.1986, s. 6. Direktiivi sellaisena kuin se on viimeksi muutettuna asetuksella (EY) N:o 807/2003 (EUVL L 122, 16.5.2003, s. 36).

      (7)  EYVL L 206, 22.7.1992, s. 7. Direktiivi sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1).

      (8)  EYVL L 182, 16.7.1999, s. 1. Asetus sellaisena kuin se on viimeksi muutettuna asetuksella (EY) N:o 1882/2003.

      (9)  EYVL L 160, 26.6.1999, s. 80. Asetus sellaisena kuin se on viimeksi muutettuna asetuksella (EY) N:o 2223/2004 (EUVL L 379, 24.12.2004, s. 1).

      (10)  EYVL L 327, 22.12.2000, s. 1. Direktiivi sellaisena kuin se on viimeksi muutettuna päätöksellä N:o 2455/2001/EY (EYVL L 331, 15.12.2001, s. 1).

      (11)  EYVL L 283, 27.10.2001, s. 33. Direktiivi sellaisena kuin se on viimeksi muutettuna ETA:n sekakomitean päätöksellä N:o 102/2005 (EUVL L 306, 24.11.2005, s. 34).

      (12)  EYVL L 1, 4.1.2003, s. 1.

      (13)  EUVL L 176, 15.7.2003, s. 29. Päätös sellaisena kuin se on viimeksi muutettuna Euroopan parlamentin ja neuvoston päätöksellä N:o 787/2004/EY (EUVL L 138, 30.4.2004, s. 12).

      (14)  EUVL L 176, 15.7.2003, s. 11.

      (15)  EYVL L 237, 21.9.2000, s. 1.

      (16)  EYVL L 114, 24.4.2001, s. 1. Asetus sellaisena kuin se on viimeksi muutettuna komission asetuksella (EY) N:o 196/2006 (EUVL L 32, 4.2.2006, s. 4).

      (17)  EYVL C 135, 6.6.2002, s. 1.

      (18)  EUVL L 337, 22.12.2005, s. 29.

      (19)  EUVL L 337, 22.12.2005, s. 36.

      (20)  EUVL L 337, 22.12.2005, s. 43.